ai4bharat/Pralekha huggingface dataset:
पंतप्रधान कार्यालय
पंतप्रधानांनी मेक्सिकोच्या राष्ट्रपतींची तब्येत लवकर सुधारण्यासाठी शुभेच्छा दिल्या
नवी दिल्ली, 12 जानेवारी 2022
पंतप्रधान नरेंद्र मोदी यांनी मेक्सिकोचे राष्ट्रपती महामहीम अँड्रेस मॅन्युएल लोपेझ ओब्राडोर यांना कोविड-19 आजारातून लवकर बरे होण्यासाठी शुभेच्छा दिल्या आहेत.
पंतप्रधानांनी स्पॅनिश भाषेतून त्यांना ह्या शुभेच्छा दिल्या आहेत.
"Mis mejores deseos para el Presidente @lopezobrador_ por una pronta recuperación del Covid-19."
M.Chopade/S.Chitnis/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
संरक्षण मंत्रालय
आयएनएस शंकुश पाणबुडीच्या मध्यम दुरुस्ती तसेच आजीवन प्रमाणीकरणासाठी संरक्षण मंत्रालयाने माझगाव डॉक शिपबिल्डर्स सोबत 2725 कोटी रुपयांच्या करारावर केली स्वाक्षरी
सब-सरफेस किलर श्रेणीच्या 'आयएनएस शंकुश ' पाणबुडीची मध्यम स्वरूपाची दुरुस्ती तसेच आजीवन प्रमाणीकरणासाठी संरक्षण मंत्रालयाने 30 जून 2023 रोजी मुंबई स्थित माझगाव डॉक शिपबिल्डर्स लिमिटेड सोबत एकूण 2725 कोटी रुपयांच्या करारावर स्वाक्षरी केली.
शंकुश ही पाणबुडीची सब-सरफेस किलर श्रेणी असून मुंबईत माझगाव डॉक शिपबिल्डर्स लिमिटेड इथे तिची दुरुस्ती केली जाईल. मध्यम स्वरूपाची दुरुस्ती तसेच आजीवन प्रमाणीकरणानंतर 2026 मध्ये पाणबुडी नौदलाच्या ताफ्यात सामील होईल. या दोन्ही प्रक्रिया पूर्ण झाल्यानंतर, आयएनएस शंकुश लढण्यासाठी सज्ज असेल आणि सुधारित लढाऊ क्षमतेसह भारतीय नौदलाच्या ताफ्यात सामील होईल.
भारताच्या औद्योगिक व्यवस्थेच्या विकासासाठी पूरक म्हणून माझगाव डॉक शिपबिल्डर्स लिमिटेडला देखभाल, दुरुस्ती आणि ओव्हरहॉल  केंद्र म्हणून विकसित करण्याच्या दिशेने, हा प्रकल्प एक महत्त्वाचे पाऊल आहे. या प्रकल्पामध्ये 30 पेक्षा जास्त सूक्ष्म, लघु आणि मध्यम उद्योग कंपन्याही सहभागी होतील आणि प्रकल्प कालावधीसाठी दररोज 1200 मनुष्य दिवस रोजगार निर्मिती होईल.
केंद्र सरकारच्या मेक-इन-इंडिया उपक्रमाला अनुरूप हा प्रकल्प, आत्मनिर्भर भारत मोहिमेचा अभिमानास्पद ध्वजवाहक असेल.
राष्ट्रपती कार्यालय
गुवाहाटी उच्च न्यायालयाच्या स्थापनेला 75 वर्षे पूर्ण झाल्यानिमित्त राष्ट्रपती द्रौपदी मुर्मू यांच्या उपस्थितीत कार्यक्रम संपन्न
राष्ट्रपती द्रौपदी मुर्मू आज, 7 एप्रिल 2023 रोजी गुवाहाटी येथील गुवाहाटी उच्च न्यायालयाच्या स्थापनेला 75 वर्षे पूर्ण झाल्यानिमित्त आयोजित कार्यक्रमाला उपस्थित राहिल्या. या कार्यक्रमात, महिला तसेच वयोवृद्ध यांच्या सुरक्षिततेसाठी तयार केलेल्या ‘भोरोक्सा’ या मोबाईल अॅपची त्यांच्या हस्ते सुरुवात करण्यात आली.
याप्रसंगी, उपस्थितांशी संवाद साधताना, राष्ट्रपती म्हणाल्या की, गुवाहाटी उच्च न्यायालयाला भारताच्या न्यायव्यवस्थेत वैशिष्ट्यपूर्ण स्थान आहे.
विविध समुदाय ऐतिहासिक पद्धतीने एकत्र कसे राहतात याचे देशाचा ईशान्य भाग हे सर्वोत्तम उदाहरण आहे असे त्यांनी सांगितले. त्या म्हणाल्या की यामुळे या प्रदेशाला समृद्ध भाषाविषयक विविधताही लाभली आहे. अशा प्रदेशातील लोकांच्या जीवनावर विभिन्न परंपरा आणि कायदे यांचे शासन असते, म्हणून येथील संस्थांमध्ये उच्च कोटीची संवेदनशीलता आणि जबाबदारी असणे गरजेचे आहे, असे मत त्यांनी व्यक्त केले.
पर्यावरणाच्या ऱ्हासाबद्दल बोलताना राष्ट्रपती मुर्मू म्हणाल्या की आपल्या काळात आपण परिसंस्थेला न्यायाची वागणूक देण्याबाबत संवेदनशील व्हायला हवे.पर्यावरणाचा ऱ्हास जगभरातील अनेक समुदायांच्या बाबतीत मोठ्या प्रमाणात अन्यायकारक ठरला आहे. संपूर्ण मानवजातीने पर्यावरणाचे अभूतपूर्व नुकसान केले आहे, म्हणजेच निसर्गमातेच्या कुटुंबातील इतर सदस्यांवर अन्याय केला आहे आणि म्हणूनच आता आपण इतर प्रजातींबद्दल आणि एकुणातच संपूर्ण सजीव सृष्टीबाबत संवेदनशील व्हायला हवे. त्या म्हणाल्या की परिसंस्थेला न्याय्य वागणूक देण्यासाठी काम करणे अनेक प्रकारचे असू शकते. कायदा क्षेत्राशी संबंधित समुदाय देखील या बाबतीत सार्थ योगदान देऊ शकेल असा विश्वास त्यांनी व्यक्त केला.
राष्ट्रपती मुर्मू म्हणाल्या की, व्याख्येनुसार विचार करता, न्याय हा समावेशक आणि म्हणूनच सर्वांसाठी सुलभतेने प्राप्य असला पाहिजे. मात्र, न्याय मिळण्याच्या मार्गात अनेक घटकांचे अडथळे असतात. न्यायासाठी मोजावा लागणारा पैसा हा त्यापैकीच एक घटक आहे. मोफत कायदेशीर सल्ल्याच्या सुविधेची पोहोच आपण अधिकाधिक विस्तारती ठेवली पाहिजे असे त्यांनी सांगितले. कायद्याची भाषा हा आणखी एक महत्त्वाचा अडथळा आहे असे नमूद करत त्या म्हणाल्या की या संदर्भात कौतुकास्पद प्रगती झाली आहे आणि उच्च न्यायप्रणाली आता अधिकाधिक प्रमाणात प्रादेशिक भाषांमध्ये निकाल उपलब्ध करू लागली आहे. न्यायक्षेत्राच्या प्रशासनातील तंत्रज्ञानाचा वाढता वापर आता या यंत्रणेवर दीर्घकाळ परिणाम करणाऱ्या अनेक समस्या सोडविण्यात उपयुक्त ठरत आहे. कायदेतज्ञ तसेच कायद्याचा अभ्यास करणारे विद्यार्थी यांनी कायद्याच्या क्षेत्रात गरीब आणि गरजूंना मदत होईल अशा तंत्रज्ञानविषयक उपाययोजना शोधल्या पाहिजेत अशी सूचना राष्ट्रपती द्रौपदी मुर्मू यांनी केली.
राष्ट्रपतींचे संपूर्ण भाषण वाचण्यासाठी कृपया येथे क्लिक करा:-
गृह मंत्रालय
नवी दिल्ली येथे दिल्ली विद्यापीठाने आयोजित केलेल्या 'स्वराज्यापासून नव-भारतापर्यंतच्या भारताच्या संकल्पनांचा आढावा' या विषयावरील आंतरराष्ट्रीय चर्चासत्राचे आज केंद्रीय गृह आणि सहकार मंत्री अमित शहा यांनी केले उद्घाटन
नवी दिल्ली, 19 मे 2022
केंद्रीय गृह आणि सहकार मंत्री अमित शहा यांनी आज नवी दिल्ली येथे दिल्ली विद्यापीठाने आयोजित केलेल्या 'स्वराज्यपासून नव-भारतापर्यंतच्या भारताच्या संकल्पनांचा आढावा' या विषयावरील आंतरराष्ट्रीय चर्चासत्राचे उद्घाटन केले. दिल्ली विद्यापीठाच्या शताब्दी समारंभाच्या स्मरणार्थ विद्यापीठाच्या राज्यशास्त्र विभागातर्फे या तीन दिवसीय चर्चासत्राचे आयोजन करण्यात आले आहे. केंद्रीय शिक्षण आणि कौशल्य विकास आणि उद्योजकता मंत्री धर्मेंद्र प्रधान आणि दिल्ली विद्यापीठाचे कुलगुरू प्रा. योगेश सिंह यांच्यासह अनेक मान्यवर या उदघाटन सोहोळ्यात उपस्थित होते.
या प्रसंगी आपल्या भाषणात अमित शहा म्हणाले की, विद्यापीठ आणि विद्यार्थी हे बदलाच्या कल्पना, धोरण आणि जाणिवेचे वाहक असू शकतात आणि जेव्हा युग बदलते तेव्हा विद्यापीठ नेहमीच त्या बदलाचे वाहक असते. ते म्हणाले की, कोणत्याही संस्थेने शंभर वर्षांनंतरही तिची प्रासंगिकता राखणे ही मोठी कामगिरी आहे.
अमित शहा म्हणाले की, या चर्चासत्राचा विषय आहे 'स्वराज्यापासून नव-भारतापर्यंतच्या भारताच्या संकल्पनांचा आढावा' हा अत्यंत महत्त्वाचा विषय आहे. हा महत्वपूर्ण विषय हाताळताना दिल्ली विद्यापीठाला शंभर वर्षे पूर्ण होत असून देशाच्या स्वातंत्र्याचा अमृत महोत्सव साजरा होत आहे. यावेळी देशाचे पंतप्रधान नरेंद्र मोदीजींनी सांगितले आहे की, स्वातंत्र्याच्या अमृत काळाची सुरुवात झाली पाहिजे आणि 75 ते 100 वर्षांचा हा अमृत काळाचा प्रवास आपल्यासाठी खूप महत्त्वाचा आहे. मोदीजींनी या 25 वर्षांचे वर्णन संकल्पाच्या पूर्ततेची 25 वर्षे असे केले आहे.S.Patil/V.Joshi/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 90
आरोग्य आणि कुटुंब कल्याण मंत्रालय
कोविड-19 लसीकरणाची ताजी माहिती- 349वा दिवस
नवी दिल्ली, 30 डिसेंबर 2021
भारताने कोविड-19 प्रतिबंधक लसीकरणामध्ये आज 144.45 कोटी  मात्रांचा टप्पा गाठला. आज संध्याकाळी सात वाजेपर्यंत लसींच्या 59 लाख मात्रा देण्यात आल्या. आज रात्री उशिरा संपूर्ण दिवसभराचे अहवाल प्राप्त झाल्यावर लसीकरणाच्या दैनंदिन आकडेवारीत वाढ होण्याची अपेक्षा आहे. लसींच्या मात्रांचा लोकसंख्येच्या प्राधान्यक्रमाच्या गटानुसार वर्गीकरणाचा तपशील खालीलप्रमाणे आहे.
|
|
Cumulative Vaccine Dose Coverage
|
|
HCWs
|
|
1st Dose
|
|
10387547
|
|
2nd Dose
|
|
9707201
|
|
FLWs
|
|
1st Dose
|
|
18385569
|
|
2nd Dose
|
|
16887083
|
|
Age Group 18-44 years
|
|
1st Dose
|
|
498697475
|
|
2nd Dose
|
|
330125015
|
|
Age Group 45-59 years
|
|
1st Dose
|
|
194336219
|
|
2nd Dose
|
|
149917082
|
|
Over 60 years
|
|
1st Dose
|
|
121292470
|
|
2nd Dose
|
|
94826364
|
|
Cumulative 1st dose administered
|
|
843099280
|
|
Cumulative 2nd dose administered
|
|
601462745
|
|
Total
|
|
1444562025
आज राबवण्यात आलेल्या लसीकरण मोहिमेत लोकसंख्येच्या प्राधान्यक्रमाच्या गटानुसार लसींच्या मात्रांचा तपशील खालीलप्रमाणे आहे.
|
|
Date: 30th December, 2021 
|
|
HCWs
|
|
1st Dose
|
|
143
|
|
2nd Dose
|
|
4442
|
|
FLWs
|
|
1st Dose
|
|
168
|
|
2nd Dose
|
|
9994
|
|
Age Group 18-44 years
|
|
1st Dose
|
|
1032993
|
|
2nd Dose
|
|
3236593
|
|
Age Group 45-59 years
|
|
1st Dose
|
|
228836
|
|
2nd Dose
|
|
859215
|
|
Over 60 years
|
|
1st Dose
|
|
129073
|
|
2nd Dose
|
|
451851
|
|
1st Dose Administered in Total
|
|
1391213
|
|
2nd Dose Administered in Total
|
|
4562095
|
|
Total
|
|
5953308
लसीकरण हे कोविड19 पासून देशातील सर्वाधिक जोखीम असलेल्या जनसमुदायाचे संरक्षण करण्याचे साधन आहे आणि या प्रक्रियेचा नियमितपणे आढावा घेण्यात येतो आणि उच्च पातळीवरून त्यावर देखरेख ठेवली जाते.
N.Chitale/S.Patil/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 101
कोळसा मंत्रालय
कोळसा मंत्रालयाकडून कोळसा क्षेत्रातील संशोधन आणि विकासाचे प्रस्ताव आमंत्रित
नवी दिल्ली, 12 मे 2023
कोळसा मंत्रालयाने शैक्षणिक संस्था आणि संशोधन संघटनांकडून संशोधनाचे प्रस्ताव मागवले आहेत. कोळसा क्षेत्रातील खालील विषयांवर संशोधन आणि विकासाचा भर असेल-
 जमिनीखालील खाणकाम आणि ‘ ओपन कास्ट’ खाणकामातील उत्पादन आणि उत्पादकतेमध्ये सुधारणा करण्याचे अत्याधुनिक तंत्रज्ञान/ पद्धती,
 सुरक्षा, आरोग्य आणि पर्यावरण यात सुधारणा
 कचऱ्यापासून संपत्ती
 कोळशाचा इतर कारणांसाठी वापर आणि स्वच्छ कोळसा तंत्रज्ञान
 कोळशाचा फायदा आणि वापर
 शोध
 नवोन्मेष आणि स्वदेशीकरण
या संदर्भातील मार्गदर्शक तत्वे, अर्जाचे स्वरुप आणि ऑनलाईन सबमिशनची सुविधा https://scienceandtech.cmpdi.co.in या वेबसाईटवर उपलब्ध आहे आणि हे प्रस्ताव पाठवण्यासाठी 15 जुलै 2023 ही अंतिम तारीख आहे.
अधिक माहिती/स्पष्टीकरणासाठी पुढील ठिकाणी संपर्क साधता येईल. US, Ministry of Coal on email: hitlar.singh85[at]nic[dot]in or GM, CMPDI, email:gmsnt.cmpdi@coalindia.in
S.Bedekar/S.Patil/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 73
पंतप्रधान कार्यालय
पंतप्रधानांनी ईशान्येकडच्या राज्यांच्या सर्वांगीण विकासासाठीच्या परिवर्तनशील उपक्रमांची माहिती प्रसारित केली- ‘पूर्वोत्तर कल्याणाची 8 वर्षे’
पंतप्रधान नरेंद्र मोदी यांनी नमो अॅप आणि माय जीओव्ही या आपल्या संकेतस्थळावरील, ईशान्येकडच्या राज्यांच्या सर्वांगीण विकासाकरता गेल्या 8 वर्षांत केलेल्या परिवर्तनशील उपक्रमांची माहिती देणारे लेख आणि ट्वीट प्रसारित केले आहेत.
पंतप्रधानांनी ट्वीट केले आहे:
“गेल्या 8 वर्षांत ईशान्येकडेच्या राज्यांनी अभूतपूर्व प्रगती पहिली आहे. पायाभूत सुविधांची निर्मिती, आरोग्य सेवा सुनिश्चित करणे, शिक्षण आणि या प्रदेशातील विविध राज्यांची समृद्ध संस्कृती लोकप्रिय करणे यावर विशेष भर राहिला आहे. #8YearsOfPurvottarKalyan”
“ईशान्येकडच्या राज्यांच्या सर्वांगीण विकासाकरता परिवर्तनशील उपक्रम. #8YearsOfPurvottarKalyan”
राष्ट्रपती कार्यालय
राष्ट्रपती द्रौपदी मुर्मू अल्लुरी सीताराम राजू यांच्या 125 व्या जयंतीच्या सांगता सोहळ्याला उपस्थित राहिल्या
नवी दिल्ली, 4 जुलै 2023
राष्ट्रपती द्रौपदी मुर्मू आज  हैदराबाद येथे अल्लुरी सीताराम राजू यांच्या 125 व्या जयंतीच्या सांगता सोहळ्याला उपस्थित राहिल्या. यावेळी त्यांनी उपस्थितांना संबोधित केले.
राष्ट्रपती म्हणाल्या की, अल्लुरी सीताराम राजू यांचा अन्याय आणि शोषणाविरुद्धचा लढा, हा भारतीय स्वातंत्र्यलढ्याचा अभिमानास्पद अध्याय आहे.
राष्ट्रपती म्हणाल्या की, अल्लुरी सीताराम राजू यांचे जीवन म्हणजे जात आणि वर्गाच्या आधारावर कोणताही भेदभाव न करता समाजाला एकत्र कसे आणता येते, याचे एक उदाहरण आहे. आदिवासी समाजाने अल्लुरी सीताराम राजू यांना आपला आदर्श मानले, तर त्यांनीही आदिवासी समाजाच्या सुख-दु:खाला आपलेसे केले, असे राष्ट्रपतींनी नमूद केले. ते आदिवासी समाजाच्या हक्कांसाठी शेवटपर्यंत लढले. विचारवंत, विशेषत: समाजशास्त्रज्ञ आणि इतिहासकारांनी अल्लुरी सीताराम राजू यांच्यासारख्या स्वातंत्र्य योद्ध्यांनी दिलेल्या योगदानाबद्दल सर्व नागरिकांमध्ये, विशेषत: तरुण पिढीमध्ये जागरूकता निर्माण करण्यासाठी प्रयत्न करावेत, असे आवाहन त्यांनी केले.
समाजाच्या वंचित घटकांच्या कल्याणासाठी निःस्वार्थीपणे आणि निर्भीडपणे काम करणे हा अल्लुरी सीताराम राजू यांच्या जीवनाचा संदेश आहे, असे राष्ट्रपती म्हणाल्या. त्यांचे आदर्श आचरणात आणूनच आपण त्यांना खरी आदरांजली अर्पण करू शकतो, असेही त्या म्हणाल्या. समाज आणि देशाच्या हितासाठी अल्लुरी सीताराम राजू यांची मूल्ये आणि आदर्श सर्वांनी अंगीकारावीत, असे आवाहन त्यांनी केले.
राष्ट्रपतींचे भाषण पाहण्यासाठी कृपया येथे क्लिक करा.
S.Kane/R.Agashe/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 79
मंत्रिमंडळ
विशाखापट्टणम इथे रेल्वे विभाग स्थापन करायला मंत्रीमंडळाची मंजुरी
नवी दिल्ली, 28 फेब्रुवारी 2019
सध्याची दक्षिण मध्य रेल्वे आणि पूर्व किनारी रेल्वे यांची फेर रचना करून, विशाखापट्टणम इथे रेल्वे विभाग स्थापन करायला मंत्रीमंडळाची मंजुरी मिळाली आहे. याचे मुख्यालय रायगड इथे राहणार आहे.
लाभ-
यामुळे रेल्वे कार्यान्वयन सुलभ होणार असून या भागातल्या प्रवाश्यांकडून सातत्याने करण्यात येणारी मागणीही पूर्ण होणार आहे.
(B.Gokhale/N.Chitale/D.Rane
रस्ते वाहतूक आणि महामार्ग मंत्रालय
राष्ट्रीय महामार्ग क्र.45–अ वर पुदुचेरी येथे बांधलेल्या उड्डाणपुलाचे केंद्रीय मंत्री नितीन गडकरी यांच्या हस्ते राष्ट्रार्पण
या प्रकल्पामुळे स्थानिक जनतेची खूप काळापासून प्रलंबित असलेली गरज पूर्ण झाली
नवी दिल्ली, 7 ऑक्टोबर 2020
केंद्रीय रस्ते वाहतूक आणि महामार्ग मंत्री नितीन गडकरी यांनी आज पुदुचेरीमधील अरुमपार्थपुरम येथे वर बांधलेला उड्डाण पुल व्हिडिओ कॉन्फरन्सिंग पद्धतीने देशाला अर्पण केला. सुमारे 35 कोटी रुपये खर्चून बांधलेला हा उड्डाण पूल 1 किलोमीटर लांबीचा असून तो राष्ट्रीय महामार्ग क्र.45-अ वरील रेल्वे क्रॉसिंगच्या ठिकाणी बांधण्यात आला आहे. हा पूल पूर्ण झाल्यामुळे, गेल्या अनेक वर्षांपासून पुदुचेरीमधील विशेषतः विल्लीयानुर, अरीयुर,कांडमंगलम, मानवेली,गोरीमेडू,अरोविल आणि अरीयानकुप्पम भागातील नागरिकांची उड्डाणपुलाची प्रलंबित गरज पूर्ण झाली आहे. या प्रसंगी पुदुचेरी या केंद्रशासित प्रदेशाच्या नायब राज्यपाल डॉ.किरण बेदी, मुख्यमंत्री व्ही.नारायणसामी तसेच रस्ते आणि महामार्ग राज्यमंत्री निवृत्त जनरल डॉ.व्हि.के.सिंग यांच्यासह अनेक केंद्रीय मंत्री आणि वरिष्ठ अधिकारी उपस्थित होते.
ह्या प्रकल्पामुळे जनतेची वाहतूक कोंडीपासून सुटका होईल आणि परिणामी त्यांचा वेळ तसेच इंधनाची बचत होईल, त्याचबरोबर सुरक्षित प्रवास, प्रदूषणात घट, धोकादायक लेव्हल क्रॉसिंग बंद होणे आणि रेल्वे वाहतूक अखंडितपणे सुरु राहणे इत्यादी फायदे होतील असे नितीन गडकरी यांनी याप्रसंगी बोलताना सांगितले.
राष्ट्रीय महामार्ग क्र.45 चे चौपदरीकरण झाल्यामुळे पुदुचेरी परिसर कराईकल बंदर आणि कन्याकुमारीपर्यंत जाणारा ईसीआर रस्ता यांच्याशी अखंडितपणे जोडला जाईल. यातून स्थानिक पातळीवरच्या कृषी क्षेत्राला आणि मासेमारीला प्रोत्साहन मिळेल असे ते म्हणाले.गेल्या सहा वर्षात पुदुचेरीमध्ये राष्ट्रीय महामार्ग बांधण्यासाठी 70 कोटी रुपये खर्च करण्यात आले असून,सध्या 11,000 कोटी रुपये खर्चाच्या तामीळनाडू-पुडुचेरी दरम्यानच्या एकूण 287 किलोमीटर लांबीच्या रस्त्याची बांधकामे सुरु आहेत अशी माहिती त्यांनी दिली.
रस्ते आणि महामार्ग मंत्रालय पुदुचेरी भागाला तामिळनाडू आणि उर्वरित देशाशी जोडण्यासाठी अनेक प्रयत्न करीत आहे असे रस्ते आणि महामार्ग राज्यमंत्री निवृत्त जनरल डॉ.व्हि.के.सिंग यांनी सांगितले. या साठी सुरु असलेल्या विविध कामांची त्यांनी सविस्तर माहिती दिली.
केंद्रशासित प्रदेशातील जनतेच्या अपेक्षा पूर्ण करण्यासाठी केंद्र सरकारने हाती घेतलेल्या उपक्रमांचे पुदुचेरीच्या नायब राज्यपाल डॉ.किरण बेदी यांनी कौतुक केले. प्रकल्प वेळेत पूर्ण न झाल्यामुळे त्यांचा खर्च वाढतो आणि प्रकल्प पूर्ण व्हायला आणखी विलंब होतो हे टाळायला हवे अशी सूचना त्यांनी केली.
या प्रसंगी पुदुचेरी या केंद्रशासित प्रदेशाच्या नायब राज्यपाल डॉ.किरण बेदी, मुख्यमंत्री व्ही.नारायणसामी यांच्यासह अनेक केंद्रीय मंत्री आणि वरिष्ठ अधिकारी उपस्थित होते.B.Gokhale/S.Chitnis/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 97
पंतप्रधान कार्यालय
पंतप्रधानांनी कारगिल विजय दिनानिमित्त कारगिल युद्धातील वीरांचे केले स्मरण.
पंतप्रधान नरेंद्र मोदी यांनी कारगिल विजय दिनानिमित्त, कारगिल युद्धातील शहीदांना श्रद्धांजली वाहिली आहे. कारगिल विजय दिवस, देशवासियांसाठी नेहमीच प्रेरणादायी असणाऱ्या भारतातील अद्भुत शूरवीरांची वीर गाथा उलगडून दाखवतो, असे पंतप्रधान म्हणाले.
एका ट्विटमध्ये पंतप्रधान म्हणाले;
“कारगिल विजय दिवस भारतातील त्या अद्भुत शूरवीरांची वीर गाथा उलगडून दाखवतो, जे देशवासियांसाठी नेहमीच प्रेरणादायी राहतील. या विशेष दिवशी, मी त्यांना माझ्या हृदयापासून नमन आणि वंदन करतो. भारत चिरायु होवो!"
आरोग्य आणि कुटुंब कल्याण मंत्रालय
कोविड-19 लसीकरण –अद्ययावत स्थिती
आतापर्यंत राज्ये/केंद्रशासित प्रदेशांना 27.28 कोटींहून अधिक लसींच्या मात्रांचा पुरवठा
राज्ये/केंद्रशासित प्रदेशांकडे अद्याप लसींच्या 1.82 कोटी मात्रांचा साठा शिल्लक
देशव्यापी लसीकरणाचा भाग म्हणून, केंद्र सरकार सर्व राज्ये आणि केंद्रशासित प्रदेशांना कोविड लसींचा मोफत पुरवठा करत आहे. त्याशिवाय, लसींची थेट खरेदी करण्यासाठी राज्ये आणि केंद्रशासित प्रदेशांना केंद्र सरकार सुविधाही उपलब्ध करुन देत आहे. , केंद्र सरकारच्या कोविड महामारी प्रतिबंध आणि व्यवस्थापन धोरणात, चाचण्या, संभाव्य रुग्णांचा मागोवा, उपचार आणि कोविड नियमांचे पालन यासह, व्यापक लसीकरण हा ही एक महत्वपूर्ण उपाय आहे.
कोविड लसीकरणाच्या तिसऱ्या टप्प्यात, मुक्त आणि गतिमान लसीकरणाच्या धोरणाची अंमलबजावणी एक मे 2021 पासून सुरु झाली आहे.
या धोरणाअंतर्गत, दर महिन्याला, कोणत्याही लस उत्पादकाकडून एकूण उत्पादित आणि केंद्रीय औषध प्रयोगशाळेने मंजुरी दिलेल्या लसींपैकी 50 टक्के लसी,केंद्र सरकार खरेदी करत आहे. या लसींची खरेदी पुढेही सुरु राहणार असून, पूर्वीप्रमाणेच या लसींचा मोफत पुरवठा राज्ये/केंद्रशासित प्रदेशांना केला जाणार आहे.
आतापर्यंत सर्व राज्ये/केंद्रशासित प्रदेशांना 27.28 कोटींहून अधिक  लसींचा पुरवठा केंद्र सरकारकडून  तसेच राज्यांना थेट खरेदी सुविधेच्या माध्यमातून करण्यात आला आहे.
यापैकी, राज्यांनी एकूण 25,45,45,692 लसींच्या मात्रांचा वापर  केला आहे. ही आकडेवारी आज सकाळी आठ वाजताच्या प्राथमिक आकड्यांवर आधारित आहे.
1.82 कोटींहून अधिक  लसींच्या मात्रा अद्याप राज्ये/केंद्रशासित प्रदेशांकडे उपलब्ध असून त्या देण्याचे काम सुरु आहे.
संरक्षण मंत्रालय
सहकार्यात्मक भागीदारीसाठी भारतीय संरक्षण उद्योगाची जागतिक व्याप्ती यावर इंडोनेशियाबरोबर वेबिनार आणि एक्सपोचे आयोजन
नवी दिल्ली, 18 नोव्हेंबर 2020
“सहकार्यात्मक भागीदारीसाठी भारतीय संरक्षण उद्योगाची जागतिक व्याप्ती :भारत इंडोनेशिया संरक्षण सहकार्य वेबिनार अँड एक्सपो” या संकल्पनेवर भारत आणि इंडोनेशिया दरम्यान वेबिनारचे आयोजन करण्यात आले होते. संरक्षण मंत्रालयाच्या संरक्षण उत्पादन विभागाच्या अखत्यारीत एसआयडीएमच्या माध्यमातून याचे आयोजन करण्यात आले होते.
पुढील पाच वर्षांत संरक्षण निर्यातीला चालना देण्यासाठी आणि 5 अब्ज डॉलर्सचे संरक्षण निर्यातीचे लक्ष्य साध्य करण्यासाठी मित्र देशांसोबत आयोजित करण्यात येत असलेल्या मालिकेचा हे वेबिनार हा एक भाग होता.
दोन्ही देशांच्या मुख्य अधिका-यांनी वेबिनारमध्ये भाग घेतला आणि सशस्त्र सैन्यदलाच्या आधुनिकीकरणासाठी आणि संरक्षण उद्योगाच्या स्वदेशीकरणामध्ये संधीचा लाभ घेण्याची गरज त्यांनी व्यक्त केली.
एल अँड टी डिफेन्स, अशोक लेलँड लिमिटेड, भारत फोर्ज, टाटा एरोस्पेस अँड डिफेन्स, एमकेयू, गोवा शिपयार्ड लिमिटेड आणि भारत इलेक्ट्रॉनिक्स लिमिटेड अशा विविध भारतीय कंपन्यानी प्रमुख प्लॅटफॉर्म / उपकरणांबाबत कंपनी आणि उत्पादनांचे सादरीकरण केले. इंडोनेशियाकडून पीटी. पिंडद, पीटी. पाल, पीटी. लेन, पीटी डहाणा आणि पीटी. दिरगांतरा यांनी सादरीकरण केले.
वेबिनारमध्ये 150 हून अधिक सहभागींनी हजेरी लावली होती आणि एक्स्पोमध्ये 100 हून अधिक व्हर्चुअल प्रदर्शन स्टॉल्स उभारण्यात आले होते.M.Chopade/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 98
पंतप्रधान कार्यालय
पंतप्रधान नरेंद्र मोदी यांनी कर्मिक आणि प्रशिक्षण विभागाच्या चिंतन शिबिराला लावली उपस्थिती
पंतप्रधान नरेंद्र मोदी आज कर्मिक आणि प्रशिक्षण विभागाने आयोजित केलेल्या चिंतन शिबिरात सहभागी झाले होते.
या संदर्भात केलेल्या ट्वीटमध्ये त्यांनी म्हटले आहे:
"@DoPTGoI. यांनी आयोजित केलेल्या शिबिराला उपस्थित होतो. यावेळी उपस्थित अधिकाऱ्यांशी संवाद साधला आणि विभागातील कार्यक्षमता तसेच समन्वय सुधारण्यासाठी काय करता येईल, यावर प्रकाश टाकला."
महिला आणि बालविकास मंत्रालय
तिस-या राष्ट्रीय पोषण महिन्यानिमित्त आयोजित केलेल्या वेबिनारमध्ये पहिल्या 1000 दिवसात माता आणि बालकांना पोषक आहाराच्या आवश्यकतेविषयीच्या यशोगाथांचे प्रदर्शन
महिला आणि बालकल्याण मंत्रालयाच्यावतीने सप्टेंबर 2020 हा तिसरा राष्ट्रीय पोषण महिनामुळे साजरा करण्यात येत आहे. यानिमित्त विविध कार्यक्रमांचे आयोजन करण्यात येत आहे. या पोषण अभियानामध्ये सर्वोकृष्ट आचरण आणि यशोगाथा यांच्यावर पहिले वेबिनारचे काल आयोजन करण्यात आले होते. तर दुस-या वेबिनारचे आज आयोजन करण्यात आले. या दुस-या वेबिनारमध्ये पहिल्या 1000 दिवसांमध्ये माता आणि बालके यांच्यासाठी पौष्टिक आहाराची किती आवश्यकता असते, याविषयावर माहिती देण्यात आली. या वेबिनारच्या अध्यक्षस्थानी केंद्रीय महिला आणि बालकल्याण मंत्री आणि वस्त्रोद्योग मंत्री स्मृती झुबिन इराणी होत्या. तर महिला आणि बालकल्याण राज्यमंत्री देवश्री चैधरी, या मंत्रालयाचे सचिव राम मोहन मिश्र, तसेच या क्षेत्राशी संबंधित मंत्रालये, राज्य सरकारचे प्रतिनिधी, आंतरराष्ट्रीय संघटना आणि विकास भागीदारांचे प्रतिनिधी, पीआरआय सदस्य, आयसीडीसीचे कार्यकर्ते, राज्यांच्या महिला आणि बालकल्याण विभागाचे प्रतिनिधी, डोमेन तज्ज्ञ, पोषण आहार विशेषज्ञ, मंत्रालयातले अधिकारी आदि उपस्थित होते.
या वेबिनारला मार्गदर्शन करताना स्मृती इराणी यांनी पोषण महिन्यानिमित्त आयोजित कार्यक्रमासाठी ज्या प्रकारे विविध मंत्रालयांमध्ये समन्वय साधला जात आहे, त्याचे कौतुक केले. तसेच हे अभियान जनतेच्या भागीदारीमुळेच यशस्वी होणार आहे, त्यामुळे सर्वांनी यासाठी प्रोत्साहन देण्याचे आवाहन त्यांनी केले. माता-बालकांना पहिल्या 1000 दिवसांमध्ये पोषक आहार मिळाल्यामुळे किती लाभ होतात, याची यशोगाथा ई-पुस्तकाच्या माध्यमातून संकलित करून ते प्रकाशित करण्याची योजना तयार करण्यात आल्याचे स्मृती इराणी यांनी सांगितले.
या वेबिनारमध्ये दोन नामवंत वैद्यकीय व्यावसायिकांना अतिथी व्याख्याते म्हणून आमंत्रित करण्यात आले होते. यामध्ये माता आणि बालकांच्या दृष्टीने पहिल्या 1000 दिवसांचा काळ अतिशय नाजूक असतो, अशावेळी संगोपन, पोषण कसे करावे, याविषयी प्रा. डाॅ. एच पी एस सचदेव यांचे व्याख्यान झाले. गर्भधारणेच्या काळापासून दोन वर्षांपर्यंत पोषक आहार मिळणे महत्वाचे आहे, असे त्यांनी सांगितले. तर मुले आणि माता यांच्या पहिल्या 1000 दिवसांमध्ये पोषणाच्या गरजा कोणकोणत्या असतात, याची माहिती दुसरे व्याख्याते सेंट जाॅन वैद्यकीय महाविद्यालयाचे माजी विभाग प्रमुख प्रा. एव्ही कुरपाद यांनी दिली. माता आणि बालकांना कमी किंवा जास्त आहार देण्यामुळे धोका निर्माण होवू शकतो, तो टाळण्यासाठी दोघांचाही आहार काळजीपूर्वक तयार करण्याची आवश्यकता आहे. तसेच त्यांनी आपल्या भाषणामध्ये बाळाच्या जन्मानंतर त्याला पहिले 180 दिवस मातांनी आपले दूध पाजण्याची गरज आहे, यावर भर दिला.
विज्ञान आणि तंत्रज्ञान मंत्रालय
जैव तंत्रज्ञान विभागाच्या स्थापना दिनानिमित्त महत्वपूर्ण अभियानाचा प्रारंभ
नवी दिल्ली,26 फेब्रुवारी 2019
विज्ञान आणि तंत्रज्ञान मंत्रालयाच्या जैवतंत्रज्ञान विभागाचा 33 वा स्थापना दिन आज नवी दिल्लीत साजरा करण्यात आला. जैव तंत्रज्ञान – कल्पकता आणि नाविन्यतेला प्रोत्साहन देणारे राष्ट्र म्हणून भारताची उभारणी करणे ही यासाठीची संकल्पना आहे.
यावेळी केंद्रीय विज्ञान आणि तंत्रज्ञान मंत्री डॉ. हर्षवर्धन यांनी जैवतंत्रज्ञान संशोधन नाविन्यता आणि तंत्रज्ञान सर्वोत्कृष्टता पुरस्कार प्रदान केले. अटल जय अनुसंधान, बायोटेक मिशन राष्ट्रीय स्तर तंत्रज्ञान नाविन्यता उपक्रम यांचा समावेश आहे. या नाविन्यता उपक्रमामुळे आरोग्य, कृषी आणि ऊर्जा क्षेत्रात परिवर्तन घडेल अशी अपेक्षा आहे.
आरोग्य, सुधारीत पीक जाती, पशु निदान, स्वच्छ ऊर्जा, उत्पादनासाठी तंत्रज्ञान यासाठी मापक दरातल्या उपायांचा विकास आणि व्यावसायिकीकरणाद्वारे अनेक क्षेत्रात व्यापक प्रमाणात प्रभाव निर्माण करण्यात जैव तंत्रज्ञान विभागाची 33 वर्षातली भूमिका त्यांनी विशद केली. क्षमता निर्माण, जैव तंत्रज्ञान स्टार्ट अप प्रणालीला प्रोत्साहन देण्यासंदर्भात झालेल्या प्रगतीची त्यांनी माहिती दिली.
N.Sapre/N.Chitale/D. Rane
(Visitor Counter : 530